II. számú melléklet

2. számú melléklet:

*Szolgáltatási üzemkészség szintmérés módszertana:*

Az üzemkészség szintmérés mintavételes eljáráson alapul.

A mintául szolgáló városrészt, utcákat véletlenszerűen kell kiválasztani. A minta nagysága érje el a településen lévő fényforrások 10%-át, és tartalmazzon 1700-2000 db fényforrást. A kiválasztott mintát üzemidőben, egy éjszaka alatt kell lejárni.

A bejárás során meg kell számolni a mintában található összes fényforrást, valamint a nem világító fényforrásokat. A szakaszhiba miatt nem világító fényforrások nem képzik részét a megvizsgált mintának.

Az üzemkészség számítása: a mintában talált nem világító fényforrások darabszáma és a mintában lévő összes fényforrás darabszámának aránya százalékban kifejezve.

Az üzemkészség mérést negyedévente kell elvégezni.

Az elérendő üzemkészség 95%.

*Fényerősség mérés módszertana:*

A fényerősség mérés általában a lámpatestek szemrevételezésén alapul, vitás esetben méréssel ellenőrizhető.

A kiválasztott városrész, utcák bejárása során össze kell írni minden olyan lámpatestet, amelynél a bura és a tükör avulásából származó megvilágítás erősség csökkenése jelentős mértéke tapasztalható.

A mérést üzemidőben, egy éjszaka alatt kell elvégezni.

A vállalkozó vállalja, hogy a felmérésben szereplő lámpatesteknél a szükséges cseréket, illetve tisztításokat 14 napon belül elvégzi.

Abban az esetben, ha a lámpatestek alkatrészei nem kaphatók kereskedelmi forgalomban, a vállalkozó értesíti a megrendelőt a javítások módjáról és időpontjáról.